CELEX: 62020CN0043
Language: el
Date: 2020-01-28 00:00:00
Title: Υπόθεση C-43/20: Αίτηση προδικαστικής αποφάσεως την οποία υπέβαλε το Gericht Erster Instanz Eupen (Βέλγιο) στις 28 Ιανουαρίου 2020 — HU κατά Wallonische Region

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/13
            
         
      Αίτηση προδικαστικής αποφάσεως την οποία υπέβαλε το Gericht Erster Instanz Eupen (Βέλγιο) στις 28 Ιανουαρίου 2020 — HU κατά Wallonische Region
      (Υπόθεση C-43/20)
      (2021/C 19/17)
      Γλώσσα διαδικασίας: η γερμανική
      
         Αιτούν δικαστήριο
      
      Gericht Erster Instanz Eupen
      
         Διάδικοι στην υπόθεση της κύριας δίκης
      
      
         Προσφεύγων: HU
      
         Καθής: Wallonische Region
      
         Προδικαστικά ερωτήματα
      
      
                  1.
               
               
                  Αντίκειται μια εθνική ρύθμιση, όπως εφαρμόζεται από τις αρχές, προβλέπουσα ότι η χρήση αλλοδαπού οχήματος, χωρίς υποχρέωση νέας ταξινόμησης, που τίθεται σποραδικά και για σύντομο χρονικό διάστημα στη διάθεση πολίτη που κατοικεί στο Βέλγιο από πολίτη που κατοικεί σε άλλο κράτος μέλος της ΕΕ, εξαρτάται από την προϋπόθεση ότι ο πολίτης αυτός που κατοικεί στο Βέλγιο φυλάσσει στο όχημα ιδιωτική βεβαίωση χρήσεως, ήτοι μια βεβαίωση υπό την έννοια του άρθρου 3, παράγραφος 2, σημείο 6, του Β.Δ. της 20ής Ιουλίου 2001 σχετικά με την καταχώρηση των οχημάτων, στους ισχύοντες ευρωπαϊκούς κανόνες δικαίου και ιδίως στα άρθρα 20 και 21 της Συνθήκης για τη Λειτουργία της Ευρωπαϊκής Ένωσης σχετικά με την ελεύθερη κυκλοφορία των προσώπων, στο άρθρο 45 ΣΛΕΕ (ελεύθερη κυκλοφορία των εργαζομένων), στο άρθρο 49 (ελευθερία εγκαταστάσεως) και στο άρθρο 56 ΣΛΕΕ (ελευθερία παροχής υπηρεσιών);
               
            
                  2.
               
               
                  Δικαιολογείται μια εθνική ρύθμιση, όπως περιγράφεται ανωτέρω και εφαρμόζεται από την Περιφέρεια της Βαλονίας, για λόγους δημόσιας ασφάλειας ή βάσει άλλων μέτρων προστασίας και είναι αναγκαία για την επίτευξη του επιδιωκόμενου σκοπού η τήρηση της εθνικής ρυθμίσεως που ερμηνεύεται με τέτοιον τρόπο ώστε να προβλέπει υποχρεωτικά ότι πρέπει να φυλάσσεται στο όχημα έγγραφο συνταχθέν από τον αλλοδαπό ιδιοκτήτη του οχήματος παρέχον χρονικά περιορισμένη άδεια χρήσεως του οχήματος, ή θα μπορούσε ο σκοπός να επιτευχθεί και με διαφορετικό τρόπο και με λιγότερο αυστηρά και τυπολατρικά μέσα;
               
            Με διάταξη της 10ης Σεπτεμβρίου 2020, το Δικαστήριο της Ευρωπαϊκής Ένωσης (έκτο τμήμα) αποφάνθηκε ως εξής:
      Το άρθρο 63, παράγραφος 1, ΣΛΕΕ έχει την έννοια ότι αντιτίθεται σε ρύθμιση κράτους μέλους δυνάμει της οποίας κάτοικος του κράτους μέλους αυτού μπορεί να επικαλεστεί παρέκκλιση από την προβλεπόμενη στο εν λόγω κράτος μέλος υποχρέωση ταξινόμησης οχήματος, για όχημα ταξινομημένο σε άλλο κράτος μέλος και τεθέν στη διάθεσή του δωρεάν, για σύντομο χρονικό διάστημα, από τον ιδιοκτήτη του που διαμένει στο ως άνω άλλο κράτος μέλος, μόνον αν τα έγγραφα που πιστοποιούν ότι ο ενδιαφερόμενος πληροί τις προϋποθέσεις για την εφαρμογή της εξαίρεσης αυτής φυλάσσονται μονίμως στο όχημα, χωρίς δυνατότητα μεταγενέστερης τακτοποίησης.